इसके जवाब ने शत्रु सेना ने पुरी शक्ति उसके उपर लगा दी | इसी समय एक गोला झलकारी को लगा और “जय भवानी” कहती हुयी वह भी भूमि पर अपने पति के शव के समीप ही गिर पड़ी | परन्तु इससे पूर्व वह अपना काम कर चुकी थी | उसका बलिदान सदैव अमर रहेगा | उसने अपनी जान पर खेलकर महारानी लक्ष्मीबाई को सुरक्षित रूप से किले से बाहर भेजने की योजना में महत्वपूर्ण भूमिका निभाई | धन्य है उसकी देशभक्ति एवं वफादारी | इतिहास में उसका योगदान अविस्मरणीय रहेगा |